Beržė (Latvijos upė)
Beržė (latv. Bērze) – upė pietų Latvijoje, Duobelės, Saldaus ir Jelgavos savivaldybėse; Švėtės kairysis intakas. Prasideda Kuršo aukštumoje, pradžioje teka į pietus, prateka Lielaucės ežerą. Toliau pasuka į šiaurę. Nuo Upeniekų teka į rytus ir šiaurės rytus, prateka Duobelės miestą. Įteka į Švėtę į rytus nuo Lyvbėrzės. Intakai: Bikstupė, Sesava, Alavė, Lyčupė, Gardenė.